محمد ظاہر شاہ

مملکت افغانستان کا آخری خاندانی موروثی بادشاہ۔ قتل کیے جانے والا افغان بادشاہ نادر شاہ کا بچ جانے والا واحد فرزند تھا جس کی تعلیم کابل اور فرانس میں ہوئی۔ آٹھ نومبر انیس سو تینتیس میں اپنے والد کے قتل کے چند گھنٹے بعد ہی ظاہر شاہ کو بادشاہ بنا دیا گیا اور اس نے متوکل اللہ پیرواِ دین ِ متین ِ اسلام کا ٹائیٹل اپنالیا۔ 1946ء تک ظاہر شاہ کی بادشاہت میں ملک کا انتظام اس کے وزرا محمد ہاشم اور شاہ محمود غازی نے چلایا۔ دوسری جنگ عظیم میں اس نے اپنے ملک کو غیر جانبدار رکھا۔

## اصلاحات
لیکن انیس سو چونسٹھ میں ظاہر شاہ نے ایک نیا آئین متعارف کروایا جس میں شاہی خاندان کی ارکان پر کچھ حکومتی عہدوں پر تعیناتی پر پابندی عائد کردی، دو ایوانوں پر مشتمل پارلیمینٹ، آزاد الیکشنز، آزاد پریس اور سیاسی جماعتوں کی تشکیل کی اجازت دی گئی۔ اس سے افغانستان میں ایک نئے دور کا آغاز ہوا۔ غیر ملکی مدد کی ملک میں آمد سے افغانستان ترقی کی راہ پر گامزن تھا۔ ظاہر شاہ افعانستان میں اکثر مختلف علاقوں کے دورے کرتے تھے اور غیر ملکی دوروں پر بھی جاتے تھے۔ لیکن ان سب اصلاحات کے باوجود ان کی حکومت خالص پشتون حکومت تھی جس کی وجہ سے دوسری اقوام میں بغاوت کے اثرات بھی نمودار ہوئے۔ خاص کر امریکا نواز ایرانی حکمران رضا شاہ پہلوی کی حمایت یافتہ قوموں نے بغاوت کے لیے انگڑائیاں لینا شروع کر دیں۔ لیکن اس کے باوجود ان کے طویل دور حکمرانی کو امن، سکیورٹی اور جدید سیاسی اصلاحات کے نام سے منسوب کیا جاتا ہے۔ چالیس سال پر محیط ان کے دور اقتدار کی اہم باتوں میں خواتین کی تعلیم، انتخابات میں رائے شماری اور پریس کی آزادی شامل ہے۔

## جلاوطنی
1973ء میں جب ظاہر شاہ اٹلی کے دورے پر تھا تو اس کے کزن سردار محمد داؤد نے اس کا خاندانی تختہ الٹ دیا اور ایک ری پبلکن حکومت قائم کر لی جس کا صدر وہ خود بن گیا اور ظاہر شاہ چالیس سال تک افغانستان کا موروثی حکمران رہنے کے بعد اٹلی میں جلا وطن ہو گیا۔

## گیارہ ستبمر کے بعد
[300px|تصغیر|بائیں|ظاہر شاہ صدر [حامد کرزئی کے ساتھ]] گیارہ ستمبر کے حملوں کے بعد جب ریاستہائے متحدہ نے افغانستان پر حملے کی تیاری کی تو ایک بار پھر ظاہر شاہ سفارتی سرگرمیوں کا مرکز بن گئے اور طالبان کے بعد کے افغانستان کو متحد کرنے میں ان کے کردار پر بات شروع ہوئی۔ ظاہر شاہ دو ہزار دو میں روم سے کابل واپس پہنچے اور تاریخی لویہ جرگہ کی سربراہی کی۔ بعد ازاں وہ دار الحکومت میں واقع اپنے سابق محل منتقل ہو گئے۔ ان کی اپنے سابق محل میں واپسی لویا جرگے میں طے پانے والے ایک معاہدے کا حصہ تھی۔ انھوں نے اس بات پر رضامندی ظاہر کی تھی کہ وہ حامد کرزئی کے مقابل افغانستان کے سربراہ کے لیے کھڑے نہیں ہوں گے۔

## ملکہ کا انتقال
لیکن افغانستان کے بادشاہ کو اپنی سابق سلطنت میں قدم رکھتے ہی ایک بہت بری خبر نے آن لیا۔ لڑکپن میں ہی شادی کے بعد سے ان کی ساتھی ان کی ملکہ حمیرا اٹلی میں دل کا دورہ پرنے سے انتقال کرگئیں۔ ظاہر شاہ ان کے انتقال سے اس قدر متاثر ہوئے کہ کئی دنوں تک کسی سے بھی ملاقات نہ کی۔ ان کے آٹھ بچے ہیں جن میں سے ایک شاہ محمود ظاہر 2002ء میں 56 سال کی عمر میں روم میں انتقال کر گئے تھے۔

## انتقال
92 سال کی عمر میں کابل میں اس کا انتقال ہوا۔

## حوالہ جات

## بیرونی روابط

* محمد ظاہر شاہ
* ظاہر شاہ: افغانستان کا آخری بادشاہ
* پروفائل, *دی آبزرور*

|-

زمرہ:1914ء کی پیدائشیں
زمرہ:1915ء کی پیدائشیں
زمرہ:2007ء کی وفیات
زمرہ:افغان جلاوطن
زمرہ:افغان سنی مسلم
زمرہ:افغان سیاستدان
زمرہ:افغان فرماں روا
زمرہ:افغان شخصیات
زمرہ:افغان صدور
زمرہ:افغانستان میں 1930ء کی دہائی
زمرہ:افغانستان میں 1940ء کی دہائی
زمرہ:افغانستان میں 1960ء کی دہائی
زمرہ:افغانستان میں 1970ء کی دہائی
زمرہ:اقدام قتل سے زندہ بچ جانے والے
زمرہ:بارکزئی خاندان
زمرہ:پشتون شخصیات
زمرہ:حبییہ ہائی اسکول کے فضلا
زمرہ:دوسری جنگ عظیم کے سیاسی رہنما
زمرہ:شاہان افغانستان
زمرہ:فوجی تاخت میں معزول شدہ قائدین
زمرہ:کابل کی شخصیات
زمرہ:نشان پاکستان وصول کنندگان
زمرہ:کامنز زمرہ جس کا ربط ویکی ڈیٹا پر ہے
زمرہ:افغانستان میں 1950ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:تخت سے دستبردار فرماں روا
زمرہ:بادشاہوں کے بیٹے
زمرہ:امیران افغانستان
زمرہ:16 اکتوبر کی پیدائشیں
زمرہ:ستارہ پاکستان وصول کنندگان
زمرہ:افغان سیاست دان
زمرہ:اکیسویں صدی کی افغان شخصیات
زمرہ:بیسویں صدی کی افغان شخصیات
زمرہ:مدعیان تاج و تخت
زمرہ:بیسویں صدی کے حکمران
زمرہ:جلاوطن
زمرہ:تاریخ افغانستان